Foto's: Aus-polisie vind reusedwelmvonds van SA af | Maroela Media
Die masjiengraaf waarop beslag gelê is.
Daar is 384 kg se kokaïne ter waarde van $144 miljoen in die masjiengraaf gevind. Die polisie in die Australiese hoofstadgebied het vroeër die jaar inligting ontvang oor 'n moontlike dwelminvoersindikaat in die suide van Nieu-Suid-Wallis.
'n Gesamentlike ondersoek is deur die polisie in Nieu-Suid-Wallis, die Australiese Federale Polisie, die Australiese grenspatrollie en ander wetstoepassingsowerhede begin.
Die grenspatrollie het in Junie vanjaar op 'n tweedehandse masjiengraaf beslag gelê nadat dit van Suid-Afrika af in Australië aangekom het en x-straalbeelde daarvan agterdog gewek het. Twee mans is Sondag in Nieu-Suid-Wallis tydens die aflewering van die masjiengraaf in hegtenis geneem.
'n X-straalbeeld van die masjiengraaf.
Die twee verdagtes, 33 en 34 jaar oud, is by 'n sakeperseel in hegtenis geneem en word aangekla van die invoer van en pogings om dwelms te besit. Hulle het Maandag in die Queanbeyan-landdroshof verskyn en bly in aanhouding.
Sharon Huey, waarnemende adjunkkommissaris van die Australiese grenspatrollie, het gesê die operasie is 'n voorbeeld van die hoë vlakke van samewerking tussen Australiese wetstoepassingsagentskappe.
"Dit was 'n ongelooflik gesofistikeerde verberging van kokaïen, maar deur ons gesamentlike pogings kon ons hierdie sindikaat ontwrig en keer dat hierdie skadelike stowwe ons grense infiltreer.
"Ons beamptes het hoogs gesofistikeerde tegnologie tot hulle beskikking en hierdie opsporing wys dat dit nie saak maak tot watter metodes kriminele oorgaan nie, ons het die vaardighede en toerusting om dit te vind."
Die versteekte dwelms in die masjiengraaf.
Die dwelms waarop beslag gelê is.
Baie geluk met die suksesvol le operasie. Ook maar goed die SAP het nie van die onder, – soek geweet nie – te veel husse met lang ore kon dit benadeel het!
Nou wanneer is die dwelms versteek, voor die graaf hier uit Suid-Afrika weg is, raak ek. En waar is die skuldiges aan hierdie kant? Ek het idee hulle staan in 'n ry om voor die Zondo kommissie te getuig.
Ai, SA se naam word darem deur die modder gesleep op elke denkbare manier. Ek hoop daar word n goeie voorbeeld van die twee gemaak.